Curtiss H-12
Curtiss Model H buvo JAV sukurta hidroplanų, skraidančių valčių serija, naudota Pirmajame pasauliniame kare. Pirmasis skrydis įvyko 1914 m. birželį. Modelio „H“ prototipas buvo kuriamas kaip transatantiniam skrydžiui laimėti 1913 m. Londono laikraščio „Daily Mail“ įsteigtą 10 000 svarų prizą skirtas orlaivis, tačiau, prasidėjus karui, jis buvo pritaikytas tolimojo nuotolio patruliniams, kovos su povandeniniais laivais ir kitiems jūriniams skrydžiams. Karo pabaigoje Jungtinės Karalystės kariuomenė eksploatavo 8 vnt. modelių „H-12“ ir 30 vnt. „H-16“. Šių lėktuvų buvo pagaminta apie 500 vienetų. Lėktuvas pasižymėjo patikimumu, tačiau laivyno pilotai jo nemėgo, nes avarinio tūpimo į vandenį atveju sunkūs varikliai atitrūkdavo nuo sparnų ir kėlė grėsmę paskandinti pilotus.